આપણા દેશમાં ક્રિકેટ તો બારેમાસ ખેલાય છે, પણ હમણાં ફિફા વર્લ્ડ કપની મેચોને કારણે રમતગમત પ્રત્યેનું જાણે ઘોડાપૂર ઊમટ્યું છે. આજે અબાલ-વૃદ્ધ બધાને રમત-ગમતમાં ભારે રુચિ જાગી છે. ટેલિવિઝનમાં દર્શાવાતી સ્પોર્ટસ ચેનલનો ટી.આર.પી. ઘણો ઊંચો છે. ખેલાડીઓ ફિલ્મ સ્ટાર જેવા સેલિબ્રિટી થઇ ગયા છે. વિશ્વપ્રસિદ્ધ નેતા- અભિનેતાઓ પણ રમતવીરોના ચાહક બની જતા હોય છે.સ્પોર્ટસના ખેલાડીઓ અધધ કહી શકાય એવી કમાણી કરતા હોય છે. મોટા ઉદ્યોગપતિ, બિગ બિઝનેસમેન જેવી ધરખમ કમાણી રમતવીરો ધરાવતા હોય છે. ખેલાડીઓનું સેલિબ્રિટી સ્ટેટસ અને ધરખમ કમાણી જોઇને ઘણાને રમત-ગમત ક્ષેત્રે કારકિર્દી ઘડવાનું મન થાય તે સહજ છે. આજે કુંડળીમાં કેવા ગ્રહો રમત-ગમત ક્ષેત્રમાં યશસ્વી કારકિર્દી ઘડવામાં મદદગાર થાય છે, તેનો વિચાર કરીશું.